- Simona Halep, dezvăluiri despre momentul în care a consumat suplimente contaminate
- Ce a transmis fostul număr 1 WTA
Simona Halep, dezvăluiri despre momentul în care a consumat suplimente contaminate. Sportiva noastră a rememorat momentele petrecute înainte de a fi depistată pozitiv la testul anti-dopping.
Simona Halep a primit o veste extraordinară, după judecata de la TAS. Tribunalul de la Lausanne i-a redus pedeapsa Simonei de la 4 ani (atât cât a primit inițial de la ITIA), la 9 luni.
Simona Halep, dezvăluiri despre momentul în care a consumat suplimente contaminate
Jucătoarea din Constanța a spus că a avut încredere deplină în oamenii alături de care a lucrat, de-a lungul timpului. Simona Halep a sugerat faptul că suplimentul contaminat a fost recomandat, în mod eronat, de echipa lui Patrick Moruatoglou.
Deținătoarea a 2 titluri de Grand Slam a dezvăluit faptul că a întrebat oamenii din staff dacă suplimentele respective au fost testate și că răspunsul acestora a fost pozitiv.
"Am ales echipa, mi-am făcut echipa de avocați. Primul lucru stabilit a fost să facem orice, să cerem înregistrări, cu cine am vorbit. Ăsta e primul gând, că cineva îți face rău, când ajungi într-o asemenea situație.
Le-am cerut avocaților să facem tot ce se poate pentru a găsi problema. Ăsta a fost primul gând.
Am avut noroc, pentru că avocații mei au spus că sunt multe cazuri de contaminare a suplimentelor. Am luat tot ce am consumat în ultima perioadă și am trimis la analize, așa am găsit problema.
Când m-am dus la academie am spus că mă voi încrede total în oamenii cu care lucrez. Atunci când angajezi oameni pentru a lucra pentru tine trebuie să ai încredere în ei. În trecut am crezut, așa s-a întâmplat și de data asta.
Când mi-au fost recomandate suplimente am întrebat dacă sunt testate. Nu m-am gândit nicioată că pot trece printr-o asemenea nedreptate.
Atunci când am hotărât să le consum am întrebat din nou dacă sunt testate, mi s-a răspuns că da. Am avut încredere și le-am luat. Așa s-a întâmplat totul", a spus Simona Halep, la Antena 3 CNN.
Simona Halep a spus care a fost cel mai frumos moment din viaţa ei
Simona Halep a spus care a fost cel mai frumos moment din viaţa ei! Fostul lider mondial a dezvăluit că acesta a fost atunci când a câştigat primul turneu de Grand Slam.
"Cel de al doilea turneu de Grand Slam cucerit de Simona Halep a fost cel de la Wimbledon. Halep a învins-o atunci în finală pe Serena Williams.
Când am câştigat Grand Slam-ul a fost cel mai frumos moment din viaţa mea.
A fost greuţ, pentru că am devenit numărul 1 fără Grand Slam.
Nu am avut teama că nu voi câştiga un Grand Slam. Am revenit foarte bine după finala pierdută cu Ostapenko. Am plâns, recunosc, vreo 3 luni, dar am revenit foarte bine, lucram cu Darren atunci şi i-am spus că voi câştiga următorul Roland Garros şi aşa a fost.
Eu sacrificiile pe care le-am făcut nu le-am resimţit aşa. Că nu ieşeam în oraş sau altele. Viaţa mi-am dedicat-o tenisului, am respectat acest sport. Am avut mereu alături de mine familia", a declarat Simona Halep, conform sursei citate anterior.